Ырă кун пултăр! Журналти материалсемпе паллашнă хыççăн ĕçтешсене кăшт та пулин усă кÿрĕп-и тесе материала журнала тăратса пăхас терĕм. Кĕçех К.В.Иванов çулталăкĕ те вĕçленет.Çавна май эпĕ класс тулашĕнче ирттермелли ĕç « Асамлă уй-хир» хатĕрлерĕм .Йышăнма май пулсан аванччĕ те.



« Асамлă уй-хир»

( 7-9 классенче ирттермелли вăйă)

Тĕллевĕсем: К.В.Иванов кун-çулĕпе тата ĕçĕ-хĕлĕпе паллашасси;

 Вĕренекенсен тавра курăмне анлăлатасси.

Вăйă юхăмĕ

Ертсе пыракан: Хисеплĕ ачасем! Эсир пĕлетĕр ĕнтĕ кăçалхи çул К.В.Иванов çулĕ.Çак çула халалласа « Асамлă уй-хир» вăйă ирттеретпĕр. Вăйă виçĕ туртан, финалтан тата хушма вăйăран тăрать.

 Пĕрремĕш тур ирттерме виçĕ вылякан кирлĕ. Кам çак ыйтусене маларах хуравлать, çав выляма тухать.

1. Константин Иванов çуралнă çĕр-шыв ( Пушкăрт Республики)
2. К.Иванов çуралнă ял ячĕ ( Слакпуç)
3. Константин Иванов чăвашсен хăш паллă поэчĕпе пĕр ялтан тухнă?(Ухсай Яккăвĕ)

Акă пирĕн 1-мĕш турта вылякансем паллă пулчĕç те. Тархасшăн, малалла тухса хăвăр вырăна йышăнăр.

**1-мĕш турта вылякансене панă ĕç.**

**Шупашкарта К.В.Иванов ячĕллĕ … пур (музей)**

( Вăййа хутшăнакан ачасем черетпе сас паллисем каласа тĕрĕс хурав тупаççĕ. Сăмахне чи малтан тавçăракан финалта вылять)

Ертсе пыракан. Маттур , ачасем! Малалла кайăпăр. 2-мĕш тур ирттерме тата виçĕ вылякан кирлĕ. Кам çак ыйтусене маларах хуравлать, çав выляма тухать.

1)И.Я.Яковлев шкулĕнче К. Иванов кампа туслă пулнă? ( Ф.Павловпа)

2) Поэт хăй аллипе мĕн ăсталанă? ( пичетлемелли машинка)

3)К.Иванов хайлавĕсем пĕрремĕш хут мĕн ятлă кĕнекере пичетленнĕ? ( « Чăваш халапĕсем»)

Акă пирĕн 2-мĕш турта вылякансем паллă пулчĕç те. Тархасшăн, малалла тухса хăвăр вырăна йышăнăр.

**2-мĕш турта вылякансене панă ĕç.**

**Чăваш шкулĕ 40 çул тултарнă çĕре К.Иванов «Хальхи самана» сăвă**

**çырать. Ăна кама халлаласа çырнă? ( Яковлев)**

( Вăййа хутшăнакан ачасем черетпе сас паллисем каласа тĕрĕс хурав тупаççĕ. Сăмахне чи малтан тавçăракан финалта вылять)

Ертсе пыракан. Маттур , ачасем! Малалла кайăпăр. 3-мĕш тур ирттерме татах виçĕ вылякан кирлĕ. Кам çак ыйтусене маларах хуравлать, çав выляма тухать.

1. « Нарспи» поэмăра автор чăвашсен мĕнле ĕлĕкхи музыка инструменчĕ пирки асăннă? ( шăпăр)
2. Нарспин упăшкин ячĕ ( Тăхтаман)
3. К.Иванов Чĕмпĕр чăваш шулĕнче хăш çулсенче вĕреннĕ? (1903-1907)

**3-мĕш турта вылякансене панă ĕç.**

**Нарспин пăяхам ачин ячĕ ( Сентти)**

( Вăййа хутшăнакан ачасем черетпе сас паллисем каласа тĕрĕс хурав тупаççĕ. Сăмахне чи малтан тавçăракан финалта вылять)

Вăйă малалла тăсăлать. Халĕ кашни турта çĕнтернĕ ачасене финалта выляма чĕнетĕп.

 **Финалта вылякансене панă ĕç.**

**Поэмăри чи паллă сăнарсенчен пĕри вăл ( Сетнер)**

Ертсе пыракан. Финалиста саламлатăп. Эсир хушма вăйă выляма хатĕр-и?

( Енчен те вылямасть пулсан – приз памалла. Малалла вылять пулсан –ĕç сĕнмелле)

**Хушма вăйă вылякана панă ыйту.**

**К.Ивановăн юратнă вырăс поэчĕ кам пулнă? ( Лермонтов)**

Ертсе пыракан. Маттур! Çĕнтерÿçĕсене К.Иванов çырнă кĕнеке парнелетпĕр.

 Паянхи вăйă питĕ аван иртрĕ. Пурте хастар пултăр. Кашни вылякана – асăнмалăх парне. ( Кашни ачана фотоальбом парнелетĕп)

 Паянхи вăйăра выляса эсир хăвăр пĕлĕвĕре кăтартрăр. Сире пурсăра та саламлатăп тата малашне те ăнăçу сунатăп!